Նոր տարվա առաջին շաբթում եւս երկու զինվոր, այս էլ որերորդ անգամ, զրկվեցին կյանքից: Մեկը՝ թշնամու գնդակից, մյուսը՝ դժբախտ պատահարից: Եվ անկախ վերջինիս մահվան հանգամանքներից, մեղքի ամենամեծ բաժինն իր վերադասինն է: Չէ որ զինծառայողի ողջ կյանքը` օրական 24 ժամ, անցնում է զորամասի սահմանափակ տարածքում, սպաների հսկողության տակ: Ուրեմն սպանության պատասխանատուն ամեն դեպքում այդ սպան է՝ ակամա կամ գիտակցաբար: Ուղղակի կամ փոխաբերական իմաստով: